FLAMBOYANT BLOCK 1, A2 – LOS GIGANTES

 CALLE FLAMBOYANT 5

Nærværende er en introduktion til vores lejlighed i Los Gigantes – og lidt om Tenerife og byen Los Gigantes med meget mere.

**Før afrejse:**

Send flynummer på både udrejse og hjemrejse til fvsotofte@me.com, så vi kan planlægge rengøring og ankomst af næste gæster etc.

Pakning: Man behøver ikke ret meget tøj på Tenerife, så det kan for de fleste lade sig gøre med håndbagage. – Der er håndklæder incl. badehåndklæder i lejligheden. Der er også 6 tennisketchere, herunder de vi selv bruger – så de vil kunne bruges af de fleste + der er bolde.

**Kontaktpersoner:**

Flemming Vinzent – 20 22 85 12 fvsotofte@me.com

Bente Deichmann – 40 13 20 63 bente.deichmann@hotmail.com

Erik Krog-Meyer – 0045 22 83 00 00 erik@krog-meyer.com

Laila Krog-Meyer - 0045 22 83 00 01 laila@krog-meyer.com

Laila og Erik bor i samme ejerforening og Erik er formand for denne. De bor ca 9 måneder om året på Tenerife – og i den periode sørger de for at lejligheden er 100% klar når der kommer gæster. De er yderst hjælpsomme – så bare spørg dem om hvad der falder for. De arrangerer også afhentning og bringning til lufthaven Tenerife Sud for 40€ pr tur – hvilket er billigere end taxa. Da det er i en Mercedes Cabriolet er der kun plads til 2 gæster og begrænset bagage.

De ved rigtig meget om Tenerife og spiller i øvrigt både golf og tennis.

Taxa Los Gigantes: 0034 922 861 627

**Ankomst lufthavn:**

Fra Tenererife Sud er der 41 km – 80% motorvej. Så køretid en god halv time.

Fra Tenerife Nord er der 104 km – 90% motorvej. Så køretid en god time.

Taxa koster hhv. ca. 50€ og ca. 120€. Der er mange store taxaer, så man kan godt finde en til 4 -6 personer incl. bagage.

Der er masser af muligheder for at leje bil. Det er billigt – især til at starte med. Men sælgerne prøver lige som alle mulige andre steder at sælge ekstra forsikring osv. – Vi synes AVIS er blandt de bedste.

Se dog afsnittet om bil til sidst i nærværende skriv.

Kørevejledning:

Tag motorvej Sud mod Los Christianos (fra begge lufthavne) – Ca. 10 km før Los Gigantes drejes af ved afkørsel 87 (lige efter man er kørt over en buebro og under en mindre bro) – og derefter kører man ned fra højderne på et meget flot anlagt vejanlæg (EU-penge!!). I rundkørslen køres th mod Los Gigantes. Herefter følg skiltene – det er ligeud gennem et par byer (6-7 km) frem til et underligt T-kryds, hvor I skal være meget opmærksomme før i drejer til venstre mod Los Gigantes. Der er skilt her, og det er til venstre - igen ned fra højden.

Nu er det panoramatur – forbi udsigtspunkt – ned gennem skarpe sving. Når i møder en gul bygning med hvid gavl kommer der igen et lidt underligt kryds, hvor man kan køre ligeud eller tv. I skal lige ud.

Herefter kommer der Y-kryds, hvor i skal ned af bakken – mod ”Centro”. Når bakken flader ud – overfor gavlen af en gul bygning – parkerer I.

Til orientering (til eventuel taxachauffør) hedder vejen Avenue José Gonzales Forte. No 68, 38683 Santaigo del Teide . Kig eventuelt efter vores bil ”Tomaten”.

Find lågen, hvor der står ”Flamboyant Bloque 1” og nr 68 på muren – gå ind af den og ned af ca. 70 trin, hvorefter lejligheden er til højre. Lågen er aldrig låst, men den kan godt ”binde” lidt. Lejligheden er naturligvis låst og normalt er der udleveret 2 nøgler hjemmefra.

**Ankomst lejlighed:**

Lejligheden er meget logisk, først lille gang med adgang til det ene badeværelse, op af lille trappe – og th: upstairs soveafdeling med yderligere et badeværelse og downstairs (1 trin ned) stuer og køkken og ikke mindst kæmpe terrasse. På reposen er der rengøringsskab.

Begge soveværelser har skydedøre ud til egen terrasse. På den lille terrasse er der en ny Bosch vaskemaskine og der står også et tørrestativ. Hvidevarerne er generelt ”som i DK”. Der ligger manualer i højskab tv i køkkenet. I første køkkenskuffe tv ligger alskens brochurer og visitkort etc. vedrørende ting og sager på Tenerife.

I højre skab i det største soveværelse er der en ”safebox” med betjeningsvejledning. I skal have koden oplyst. Der er ifølge det oplyste stort set ingen kriminalitet i Los Gigantes, men derfor skal man jo alligevel opføre sig fornuftigt. – I nederste skuffe i samme skab ligger tennisketchere og bolde.

Det venstre skab i soveværelset er vores private.

Loftvingerne i soveværelse har fjernbetjening – men før den virker skal lyset tændes på kontakten ved dørene. Som det fremgår på fjernbetjeningen er der 3 hastigheder og mulighed for tidsindstilling, 1 time, 2 timer eller 4 timer. Ved afrejse bedes fjernbetjeningen lagt på natbord.

Der er 4 gode senge. I Spanien sover man med lagen (eller uden noget), men der er tæpper i skabene og sågar en kæmpedyne (200\*250) for frossenpinde.

I stue/køkken sidder routeren, som virker i hele lejligheden og på terrasserne. WIFI hedder FLA\_A2 og har password 88798879.

TV.et tændes på LG fjernbetjeningen og den bruges ikke til andet (måske lydstyrke).

Alt øvrig betjening er på MI fjernbetjeningen. Den runde med en ring fremkalder menu. Den anden runde foroven er i midten ”OK knap” og i siderne op ned – frem tilbage. – Det kan mange ting – vi bruger overvejende YouSee, som trækker på vores abonnement i Skodsborg.

Den er indstillet, men skulle den drille kan den genstartes med brugernavn: fvsotofte@me.com og password 4Hamp10jyde. Det er lidt besværligt, da man skal bruge tasterne på skærmen. Men det er også kun hvis uheldet er ude.

En speciel funktion på fjernbetjeningen er mikrofonen. Tryk på den og fjernsynet lytter. Sig f.eks. Kim Larsen – og så kommer der alt muligt frem med ham.

Enkelte oplysninger om køkkenet, som ellers er som et normal godt dansk køkken. Der er koldt og varmt vand i hanen til højre. Det varme vand er lidt længe om at komme. Om morgenen tager det ca. 45 sekunder. Jeg tænder for det mens jeg laver kaffe – så er jeg fri for at vente på det når jeg skal bruge det.

Hanen til venstre er filtreret vand, som kan drikkes og bruges til at lave kaffe etc. – og hælde på flasker som stilles på køl. Det ikke filtrerede vand er drikbart, men smager ikke godt.

Affaldsbeholdere til poser er i skuffe – der er 2 så forberedt for sortering. Fyldte affaldsposer smides i containere, som står på vejene både oppe og nede. Overfor Tipsy Terrasse og oppe ved den italienske restaurant er der containere for lidt sortering, plastik, metal og glas.

I køkkenet er der Siemens højtsiddende ovn med udtræk, Siemens kogeplader, ”b” er lynopvarmning og det går stærkt. Og så er der LG køle-frys og Bosch opvaskemaskine. Der er ingen emhætte da der er naturligt aftræk både foroven og i siden.

I køkkenet står der lidt drikkevarer i form af bl. a. gin, vin, øl, vand og tonicas. Alt efter hvornår de forrige er taget hjem kan der også være efterladt lidt gode ting – og måske et brød i fryseren, så man kan overleve den første aften. Der er også isterninger i fryseren.

Herudover er der et sortiment af langtidsholdbare varer, salt, peber, olie, ketchup osv til fri brug. Når noget er ved at være brugt op køber man en ny i en god størrelse. Det er det mest økonomiske for alle parter.

En lille detalje vedr elektriske peber- og saltkværn ved brug: tag den lille sorte bund af og tryk på toppen. Så kommer det lige så fint – Drej endelig ikke på toppen for så skilles den ad og … - Det er altså kun ved påfyldning toppen skal drejes til venstre – og til højre når den skal på igen.

Vedr badeværelserne. Vandet i Los Gigantes er ekstremt hårdt vand – vandhanen i det nederste badeværelse er netop skifter af samme årsag.

Toiletterne i samme rum kan med mellemrum løbe lidt eller meget pga kalk. Det hjælper nogle gange at trykke bestemt på både stort og lille skyl et par gange – men ellers løser det ofte sig selv. Og en stor spand med vand løser jo alle akutte udfordringer.

Bruseren oppe har moderat vandtryk – mens den nede har ret kraftigt vandtryk. Vi foretrækker hver vores – det er bare fint.

Hvor der er lysdæmpning er der ”grønne” kontakter. De grønne er tænd/sluk og den ved siden af er så regulering op/ned. De kan godt nogen gange have deres eget liv – det må man så leve med.

Den store terrasse er møbleret med sofagruppe (3 +2 +bord) – spisebord til 6 og 2 sunbeds. Kan opbevares ude under taget mens i er der. Hynderne og puderne i sofaen er tænkt placeret i det store skab om natten. Ellers kan det være at skråoverboens katte slår sig ned for natten i hynderne.

Gasgrill er disponibel i hjørnet.

Markiser er elektriske. De skal lige køres ind hver gang lejligheden forlades. Der kan uden varsel komme kastevinde.

Hvis det hele virker meget tørt må i godt vande planterne i de 2 bede – bare 10 – 15 minutter med vandslange (på mellemlavt blus) i hvert bed et par gange om ugen.

**Pool:**

Lige neden for lejligheden ligger poolen som er fælles for vores ejerforening med 24 lejligheder. Der er kode på adgangslågerne til alle fællesarealerne og koden er den geniale 4321 og så skal knoppen drejes – i de fleste tilfælde den modsatte vej af hvad man tror.

Poolen er opvarmet hele året – da vi var der sidst i oktober var den 26 grader om morgenen og 28 grader sidst på eftermiddagen. Den er 135 cm på det dybeste.

Der er bruser, solsenge, parasoller, sofa arrangement, omklædnings-hjørne mm til fælles brug.

**Los Gigantes – logistik, indkøb**

Lejligheden ligger jf. ovenstående ved den ensrettede indkørsel til byen. Vi parkerer typisk oppe, bl.a. da det er nemmest at finde plads her og da man ofte starter her med sin bagage, som så skal ned af trapperne og ikke opad. – Når man skal hjem kan man jo blot køre ned og holde nedenfor, men på det tidspunkt kender man jo forholdene.

Oppefra og videre i bil kører man ned mod byen, skarpt til venstre i første sving forbi to sideveje (alle sideveje er blinde veje) og ned af bakken – kører forbi vejen Calle Flamboyant (nr. 5 er vores officielle adresse) og ned til et T-kryds. Kører man tv kører man forbi Tipsy Terrasse med tennisanlæg mm og så er det op ad den stejle bakke tv. Midt på bakken ligger Dino Supermarked med P-kælder inde til venstre.

På toppen af bakken kommer en rundkørsel – og th kan man se Lidl, som har stort P-anlæg under sig. Man skal ned gennem næste rundkørsel og tilbage og ind til højre for at parkere der – har jeg fået at vide af Poliza. – Lidl har fint udvalg – og nok det bedste brød der kan købes i området. Byens bagere er mere konditori end bagere i dansk forstand. Lidl har åbenfra 8:00 – 21:30 alle ugens dage. Enkelte lukkedage ved højtider.

Lidl ligger i Puerto Santiago og man kan køre gennem denne og videre til La Arena (eller gå – se senere). De 3 byer er vokset sammen, men især i Puerto Santiago er der gader som nærmer sig noget autentisk spansk.

Tilbage til rundkørslen for enden af bakken. Kører man ligeud er der en flot udsigt og nogle sving – efter 500 meter er der vej til venstre – og her er det op af stejle bakker. Ved lille rundkørsel inde til højre ligger det største supermarked i området Mercadona. De har en meget fin fiskeafdeling og større udvalg i kød end Lidl og Dino. – Dino er til gengæld bedst med udvalg i god vin og har også fin slagter/delikatesseafdeling.

Afstandene er små – der er 700 meter til Lidl og det dobbelte til Mercadona.

Kører man forbi Mercadona skal man til højre oppe i ny rundkørsel – og så er man på vej på den rute man kom af ved ankomsten – bare modsat retning. Man kommer så efter 3-4 km til Alcala, som er en fin autentisk by. Der er 2 slagtere i Alcala – begge på højre side når man kører mod syd. Den sidste er klart den bedste.

Hvis man vil hente frisk brød om morgenen på gåben er det op ad trapperne, th op af bakken, th på toppen ved udsigtspunkt – og så er resten jævnt nedad til rundkørslen ved det store lejlighedskompleks Gigansol. Lidls bake off nås på 10 minutter.

Tilbage til Los Gigantes – og nu på gåben: Ned af trapperne – det sidste trappeforløb er fælles med naboejerforeningen Geranios, men det giver sig selv. Og den låge er heller ikke låst – men ”binder” lidt. Til højre af Calle Flamboyant – og tv ned af bakken. I T-kryds til venstre til tennisanlæg (som i bil) eller til højre ned i byen (bil frarådes). Efter kort tid er biltrafik igen ensrettet i et cirkelslag rundt om bygninger med torvet inde i midten. Torvet er intimt og hyggeligt med restauranter og en kirke og ofte aktivitet. Der er mange stikveje ind til torvet. På en af dem ligger michelinrestauranten Juan Carlos. Videre nedad ender man i havnen – lige før havnen og havnebygningen går der vej ned til højre med butikker. Denne vej ender i byens strand, som er meget hyggelig, trekantformet og smukt og trygt beliggende for foden af bjerget.

Tapazrestauranten TAS-X midtvejs er supergod. 0034 922 862 328.

Førend bakken ned til havnen går en vej op til venstre. Her ligger der et lille anlæg kaldet Oasis med pool. Græsarealer, restaurant, bowlingbane.

I selve havnen ligger mange gode restauranter, men den klart bedste er KV Gourmet – se senere.

**Gåture:**

Vi får gået rigtigt meget i Los Gigantes – alene ved daglig færden til det ene og andet. Alene en tur ned i havnen – og ikke mindst tilbage igen kan gøre det ud for en fitness time. Hvis det er meget varmt midt på dagen eller meget sent kan man hoppe i en taxa hjem fra havnen – og spare ca. 100 højdemeter. (- stå af oppe). Pris 3.45 €.

I øvrigt er der fitness center i Puerto Santiago sports Center. Gå ned af vejen skråt over for Lidl i rundkørslen. Så kommer det på højre side. Og man kan betale på timebasis. Vist nok 6€ pr time.

Er man til egentlig vandring kan man finde meget på google. Men installer en App som hedder Komoot – og brug den. En af tennisspillerne – Barry – står for vandreture hver mandag, når han er her. De har en lejlighed i Sansofe, så de er her meget. Hvis i er interesseret skal i lige kontakte os. Det er meget smukke ture – ikke svære, men kan godt være lange. Sidst var det 13 km. Og de bruger den nævnte app.

Vi er jo lidt nogle madører – og vi kan anbefale nogle overkommelige gåture afsluttet med enten frokost, sundowner eller middag (eller kombinationer).

1. Puerto Santiago.

Gå mod Tipsy Terrasse – lige før Tipsy ned af trappe th – og hen ad sti langs deres pool område (en lille genvej). Herefter th af Calle el Hibisco mod området kaldet Crab Island. Tv af Calle Magnolia og forenden op over trappeanlægget. Her ser man ned på ”Piscina Naturel”. Her druknede en ældre dame nytåret 2017 da hun blev suget ud af piscinaen. En yngre mand sprang efter hende for at redde hende – han druknede også. Morale: **Pas på Atlanterhavet.**

På den anden side af trappeanlægget er i kommet til Puerto Santiago – th ned af bakken, forbi hotellet på højre hånd og så ned af en af trapperne mod havet. – Her ligger La Pergola, som er en klassisk restaurant med et helt stabilt niveau. – Rigtig god til frokost – og sundowner – og ligeså til aftensmad. –Deres Paella fås ikke bedre. Men bestil bord til spisning. 0034 922 860 347. - Dette gælder alle de nævnte restauranter.

Oven over La Pergola ligger italienske restauranter, som p.g.a. højden lige har lidt bedre og længere udsigt.

Alfonso oppe på vejen og overfor kan også anbefales. Er lidt billigere.

1. Alcala / San Juan

Op af trapperne – over forbi Lidl og ned i det gamle Puerto Santiago (den øverste vej) – og videre ned til havet – og så kan man gå langs havet gennem hele La Arena, drej th ved restaurant Martini (udmærket restaurant) og gå ned til vandet og videre til Alcala – ca 6 km.

Her støder man ind i restaurant Sauco, som er fremragende. Tlf.: 0034 922 86 07 44.

Man kan såmænd også trave videre yderligere et par kilometer langs vandet og går så ind i Playa San Juan med mange restauranter, bl.a. restaurant Aqua et Sal, som er en fiskerestaurant med utroligt liv – mange lokale. Fisk ligger i kæmpe montrer – og så er det blot at pege.

I havnen i San Juan ligger der også en fiskerestaurant gemt på selve havnen – man skal ind på havnearealet gennem låge – og så til venstre. Og man risikerer at skulle stå lidt i kø.

I San Juan ligger også et fremragende bageri / konditori på Torvet.

Lækre kager, bl.a. en kaldet Marylyn Monroe.

Laila kan fortælle om disse gåture i detaljer, da hun går dem mere eller mindre flere morgener om ugen.

Man kan naturligvis også køre dertil.

1. Køretur og gåtur – Costa Adeje – det exclusive Tenerife

Kør til Plaza del Duque på Costa Adeje – ca 26 km. Sæt bilen i P-kælder – nr 2 P-kælder er nærmest stranden.

Her er exclusive butikker i fine halvtåbne centre – og her er flot strand med lyst sand.

Der er flot promenade langs vandet. Går man mod syd bliver det turistmæssigt tættere og tættere – og efter ca 4 km er det Las Americas, hvor det er for meget masseturisme – efter vores smag.

Vi anbefaler at gå måske 1 -2 km mod syd for lige at have været der – vende om tilbage igen og så fra udgangspunktet gå de ca 2 km til La Caleta langs alle de 5 – stjernede hoteller. De lukker sig om sig selv, men er sammen med området meget smukke. Næppe tilfældigt de ligger her i den rigeste kommune i Spanien.

I hyggelige Caleta med de mange fiskerestauranter anbefaler vi den yderste restaurant Restaurante Celso, som i virkeligheden er 2 restauranter. Tlf.: 922 710 968. – Mens en bagefter henter bilen kan de øvrige udforske den lille charmerende by eller alle kan tage en taxa tilbage til bilen – eller gå!!

1. Køretur - Hårnåleturen til Masca

Kør til Masca – ikke for sent på dagen, så i ikke får for mange af (de små) busser i mod jer. Gå eventuel tur i Masca – se forslag på nettet. Kør videre til Garachico og gå tur omkring Piscinas Naturales. Se også byen på den anden side af vejen – en lille gåtur værd. Mange fine frokoststeder. Så kan man køre hjem og så har man i alt kun kørt 80 km, men det er langsomme veje.

Men man kan også køre videre på nordkysten – smuk tur. Men husk det tager tid at komme hjem igen. Der er mange fine steder på nordkysten, der er meget grønt – klimaet er markant anderledes. Hvis i tager til Puerto de La Cruz og overnatter har vi et par restauranter vi kan anbefale.

**Restauranter**  som ikke er nævnt tidligere

I Los Gigantes michelinrestauranten Juan Carlos som varmt kan anbefales. Kvalitetsniveauet tæt på de danske – prisen 1/3. Book bord i god tid på nettet.

KV Bar Gourmet i havnen er vores yndlingsrestaurant drevet af nogle småskøre folk fra Bruxelles. De er vilde med Moules og andre gode franske retter. Åben fra onsdag aften og så ellers frokost og aften til og med søndag – når de ikke er på ferie. Tlf. 0034 604 10 52 94. Det er strengt nødvendigt at bestille bord. Chefen står i køkkenet. Til frokost serveres et udvalg af tapaz – som chefen bestemmer. Det fås ikke bedre. Koster 18€ - og det er det værd.

Indisk Punjab Sizzling – bringer gratis ud, men har svært ved at finde det ! Overraskende god mad. 0034 922 86 08 73. – Kun indendørs servering. Vi henter mad der – for så får vi nogle gode rester.

Charlies Bistro: Lille familierestaurant – kan sidde i læ ude, hvis vejret er til læ. 0034 922 10 07 43. – Svært at få bord.

Og lige ved siden af: Paraiso del sol. Stort spisekort – meget populær. Gode bøffer til fornuftig pris. 0034 922 86 19 48.

På torvet Bar Luis med fine småretter og gode glas vin.

I Puerto Santiago Sweeney Todd´s Fish Chips & Pie. Meget uformelt. – Calle Los Angeles 3. I øvrigt nabo til byggemarked.

Lidt længere inde i Puerto Santiago en rigtig sjov restaurant, the Chicken Shark – bestyret og ejet af en skotsk entertainer, Steve. Altid samme menu kylling eller krydret kylling med tilbehør.

Ganske underholdende og beliggende i overvejende spansk kvarter. 0034 922 86 24 59.

Et stykke henne i La Arena ligge Domingo oppe på venstre side. Solid spansk restaurant. – Og længere henne ligger restaurant Bombay (en af de sidste i La Arena). Den er supergod

I Alcala har vi nævnt Sauco, som vi har været på nogle gange.

Ifølge de lokale ligger der en hel fantastisk fiskerestaurant ved navn Chamayda, Calle Mondiola 22. 0034 922 86 57 27.

Sidste forslag i denne omgang er en ærkefransk restaurant, som der skal køres til – 12 km. Restaurante La Guinguette beliggende Carreta General Piedra Hincada 42, 38687 Guia de Isora. Frølår kan anbefales, hvis man kan lide hvidløg – og så desserterne !.

Men alt er godt – Prøv den. Lukket tirsdage. 922 857 327. Vi synes sjovest til frokost. De sælger i øvrigt god vin til fornuftige priser – i en kvalitet som er svær at finde i supermarkederne. Kørevejledning: Kør gennem Alcala – til den store rundkørsel – op af bjerget ad motortrafikvejen (mod Los Christianos) – oppe i ny rundkørsel mod nord (Isora) af motorvej – af i første rundkørsel og så ned af bjerget – følg skilte mod Piedra Hincada. Så kommer restauranten ca 2 km nede på venstre side.

Alternativt gennem Alcala og videre gennem San Juan – efter 3 -4 store sving efter San Juan (2-3 km) første vej op af bjerget – der er skilt med Hincada. Herefter opaf 3 – 4 km – restaurant på højre side.

Bil: Rød Orange Beetle med nummer 6320 FXN. I Spanien skal alle bilens relevante papirer være i bilen – de ligger i et chartek i bagagerum. Bilen er fuldt kasko forsikret med en selvrisiko 2020 på 150€

Det er jo en lidt ældre bil, så lige lidt supplerende informationer:

Nederst på instrumentpanelet lyser en gul lampe, hvilket indikerer at der er en fejl – vist nok med bremserne. Men det er der ikke – det er en fejl at lampen lyser.

Taget løftes af manuelt ved først at tage fat i det grå håndtag, dreje den rigtige vej – og så skubbe taget tilbage – der skal lyde et klik i hver side bagerst – så er det låst fast.

Når det skal på igen skal der trykkes på de 2 røde knapper, som sidder i hver side bagerst. Herefter kan taget let skubbes på plads – og det låses fast med det grå håndtag.

Når døren i førersiden skal lukkes skal man blot føre døren i en bevægelse med hånden placeret på ruden øverst til højre – så kommer den nemlig ind under kalechen – og det kan ikke regne ind – forhåbentligt.

Inden hjemrejse fyldes bilen op med benzin – sån cirka. (Det er oktan 95 – blyfri – men det ved tankpasserne normalt).

Hvis uheldet er ude – mekanisk, eller andet så benyttes dette værksted:

TRC Motor, Calle herrador 8, Puerto De Santiago.

Ring til Pablo – 0034 664 642 425 eller 0034 822 774 563. – Hvis bilen behøver ladtransport er det med i forsikringsaftalen. Der ringes til ”Free Phone” 900 101 369

VELBEKOMME og GOD TUR